
Heimadæmi 1

Arnar Sigurðsson



1. Töflureiknar geta geymt töluvert minn af gögnum en venslagagnagrunnur. Fljót leit á Google gefur til kynna að Excel geti geymt um milljón raðir og 16.000 dálka í mesta lagi á hverri örk eða “sheet” og þegar skjalið er komið upp í þessa stærð kemur það niður á hraðanum. Venslagagnagrunnar geta hins vegar farið langt yfir þessar tölur án þess að það hafi mikil áhrif á hraðann. Öryggi gagna er líka takmarkað í töflureiknum því hægt er að eyða gögnum úr töflunni á ófyrirséðan hátt, t.d. þegar margir notendur eru að vinna í sömu gögnunum. Í venslagangagrunni er þetta ekki vandamál því gagnagrunnurinn er bara með eitt “process” í gangi í einu. Einnig ef upplýsingar eru á mörgum stöðum, til dæmis kennitala einhvers, myndi maður þurfa, í töflureikni, að finna alla reiti með kennitölunni og breyta henni sjálfur, í venslagagnagrunni geturðu flett upp notandanum, breytt kennitölunni og þá sést það alls staðar þar sem kennitala notanda kemur fram.

Fyrir lítið magn af gögnum getur töflureiknir dugað og jafnvel verið hentugri, sérstaklega ef það er bara einn notandi sem notar hann í einu.

Til að halda utan um einkunnir nemenda í námskeiði væri hægt að setja upp nöfnin í stafrófsröð og haft hvern dálk fyrir ákveðið verkefni eða próf. Kostur við þetta væri hvað það væri fljótlegt að setja þetta upp. Galli gæti verið til dæmis að ef einhver einkunn þurrkaðist óvart út gæti verið meira mál að finna út hvað átti að vera þar. Allt í allt eru töflureiknar mjög fín lausn fyrir verkefni í minni kantinum en um leið og gögnin verða umfangsmeiri og brýnna er að ekkert komi fyrir sem geti skemmt/klúðrað gögnunum þá er betra að færa sig yfir í vennslagagnagrunna.